Bilag 6

Databehandleraftale

Mellem

Forsvarsministeriets Ejendomsstyrelse

CVR 16287180

Arsenalvej 55

9800 Hjørring

Danmark

(herefter den dataansvarlige)

på vegne af de fælles dataansvarlige:

Forsvarsministeriet

Forsvarskommandoen

Hjemmeværnet

Beredskabsstyrelsen

Forsvarsministeriet Materiel- og Indkøbsstyrelsen

Forsvarsministeriets Personalestyrelse

Forsvarsministeriets Regnskabsstyrelse

Forsvarsministeriets Auditørkorps

Og

Entreprenøren

(herefter databehandleren)

**Indhold**

[**1. Præambel 3**](#_Toc152847443)

[**2. Den dataansvarliges rettigheder og forpligtelser 4**](#_Toc152847444)

[**3. Databehandleren handler efter instruks 4**](#_Toc152847445)

[**4. Fortrolighed 5**](#_Toc152847446)

[**5. Behandlingssikkerhed 5**](#_Toc152847447)

[**6. Anvendelse af underdatabehandlere 6**](#_Toc152847448)

[**7. Overførsel til tredjelande eller internationale organisationer 7**](#_Toc152847449)

[**8. Bistand til den dataansvarlige 8**](#_Toc152847450)

[**9. Underretning om brud på persondatasikkerheden 9**](#_Toc152847451)

[**10. Sletning og returnering af oplysninger 10**](#_Toc152847452)

[**11. Revision, herunder inspektion 10**](#_Toc152847453)

[**12. Forrang og tvister 10**](#_Toc152847454)

[**13. Ikrafttræden og ophør 10**](#_Toc152847455)

[**14. Kontaktpersoner hos dataansvarlige og databehandleren 11**](#_Toc152847456)

[**15. Formålet med databehandlerens behandling af person-oplysninger på vegne af den dataansvarlige 11**](#_Toc152847457)

[**15.1. Databehandlerens behandling af personoplysninger på vegne af den dataansvarlige drejer sig primært om (karakteren af behandlingen) 11**](#_Toc152847458)

[**15.2. Behandlingen omfatter følgende typer af personoplysninger om de registrerede 11**](#_Toc152847459)

[**15.3. Behandlingen omfatter følgende kategorier af registrerede 11**](#_Toc152847460)

[**15.4. Databehandlerens behandling af personoplysninger på vegne af den dataansvarlige kan påbegyndes efter disse bestemmelsers ikrafttræden. Behandlingen har følgende varighed 11**](#_Toc152847461)

[**16. Underdatabehandlere 12**](#_Toc152847462)

[**16.1. Godkendte underdatabehandlere 12**](#_Toc152847463)

[**16.2. Varsel for godkendelse af underdatabehandlere 12**](#_Toc152847464)

[**17. Instruks vedrørende behandling af personoplysninger 12**](#_Toc152847465)

[**17.1. Behandlingens genstand/instruks 12**](#_Toc152847466)

[**17.2. Behandlingssikkerhed 12**](#_Toc152847467)

[**17.3. Bistand til den dataansvarlige 13**](#_Toc152847468)

[**17.4. Opbevaringsperiode/sletterutine 13**](#_Toc152847469)

[**17.5. Lokalitet for behandling 13**](#_Toc152847470)

[**17.6. Instruks vedrørende overførsel af personoplysninger til tredjelande 13**](#_Toc152847471)

[**17.7. Procedurer for den dataansvarliges revisioner, herunder inspektioner, med behandlingen af personoplysninger, som er overladt til databehandleren 14**](#_Toc152847472)

[**17.8. Procedurer for revisioner, herunder inspektioner, med behandling af personoplysninger, som er overladt til underdatabehandlere 14**](#_Toc152847473)

[**18. Underretning om brud på datasikkerheden 15**](#_Toc152847474)

[**18.1. Underretning om brud på datasikkerheden 15**](#_Toc152847475)

# Præambel

1. Disse bestemmelser fastsætter databehandlerens rettigheder og forpligtelser, når denne foretager behandling af personoplysninger på vegne af den dataansvarlige.
2. Disse bestemmelser er udformet med henblik på parternes efterlevelse af artikel 28, stk. 3, i Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (databeskyttelsesforordningen). Såfremt behandlingen er omfattet af retshåndhævelsesloven ved For­svars­ministeriet Auditørkorps, er bestemmelser udformet med henblik på parternes efterlevelse af retshånd­hævelsesloven (lov nr. 410 af 27. april 2017), § 22, stk. 2.
3. I forbindelse med leveringen af ydelsen behandler databehandleren personoplysninger på vegne af den dataansvarlige i overensstemmelse med disse Bestemmelser.
4. Bestemmelserne har forrang i forhold til eventuelle tilsvarende bestemmelser i andre aftaler mellem parterne.
5. Punkt 15 indeholder nærmere oplysninger om behandlingen af personoplysninger, herunder om behandlingens formål og karakter, typen af personoplysninger, kategorierne af registrerede og varighed af behandlingen.
6. Punkt 16 indeholder den dataansvarliges betingelser for databehandlerens brug af underdatabehandlere og en liste af underdatabehandlere, som den dataansvarlige har godkendt brugen af.
7. Punkt 17 indeholder den dataansvarliges instruks for så vidt angår databehandlerens behandling af personoplysninger, en beskrivelse af de sikkerhedsforanstaltninger, som databehandleren som minimum skal gennemføre, og hvordan der føres tilsyn med databehandleren og eventuelle underdatabehandlere.
8. Punkt 18 indeholder bestemmelser vedrørende andre aktiviteter, som ikke af omfattet af Bestemmelserne.
9. Bestemmelserne skal opbevares skriftligt, herunder elektronisk, af begge parter.
10. Disse bestemmelser frigør ikke databehandleren fra forpligtelser, som databehandleren er pålagt efter databeskyttelsesforordningen eller enhver anden lovgivning.
11. Personoplysninger, der eventuelt er omfattet af lov nr. 502 af 23. maj 2018 om supplerende bestemmelser til forordning om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (databeskyttelsesloven) § 3, stk. 9 og bestemmelser udstedt i medfør heraf, må alene opbevares i Danmark.
12. For personoplysninger eventuelt omfattet af retshåndhævelsesloven gælder i øvrigt særlige regler om overførsel af oplysninger til tredjelande og internationale organisationer, jf. punkt 9.3.

# Den dataansvarliges rettigheder og forpligtelser

1. Den dataansvarlige er ansvarlig for at sikre, at behandlingen af personoplysninger sker i overensstemmelse med databeskyttelsesforordningen (se forordningens artikel 24), databeskyttelsesbestemmelser i anden EU-ret eller medlemsstaternes[[1]](#footnote-1) nationale ret og disse Bestemmelser.
2. Den dataansvarlige har ret og pligt til at træffe beslutninger om, til hvilke(t) formål og med hvilke hjælpemidler, der må ske behandling af personoplysninger.
3. Den dataansvarlige er ansvarlig for, blandt andet, at sikre, at der er et behandlingsgrundlag for behandlingen af personoplysninger, som databehandleren instrueres i at foretage.
4. De styrelser/myndigheder som nævnes på side 1, og som Forsvarsministeriets Ejendomsstyrelse indgår i et fælles dataansvar med, vil alene være omfattet af denne aftale, såfremt den enkelte styrelse behandler personoplysninger i de systemer/ydelser, som denne aftale omfatter.

# Databehandleren handler efter instruks

1. Databehandleren må kun behandle personoplysninger efter dokumenteret instruks fra den dataansvarlige, medmindre det kræves i henhold til EU-ret eller medlemsstaternes nationale ret, som databehandleren er underlagt. Denne instruks skal være specificeret i punkterne 15 og 17. Efterfølgende instruks kan også gives af den dataansvarlige, mens der sker behandling af personoplysninger, men instruksen skal altid være dokumenteret og opbevares skriftligt, herunder elektronisk, sammen med disse Bestemmelser.
2. Databehandleren underretter omgående den dataansvarlige, hvis en instruks efter databehandlerens mening er i strid med databeskyttelsesforordningen eller databeskyttelsesbestemmelser i anden EU-ret eller medlemsstaternes nationale ret.

Hvis der er tale om en eksisterende instruks, som ikke er revideret inden for de seneste 14 dage forud for underretningen, skal databehandleren fortsat følge instruksen indtil den dataansvarliges eventuelle ændring heraf. Har den dataansvarlige myndighed revideret sin instruks inden for de seneste 14 dage forud for underretningen, skal databehandleren følge den tidligere instruks og afvente den dataansvarliges aktive stillingtagen til den nye instruks’ lovlighed, inden den nye instruks eventuelt følges.

Såfremt parterne ikke kan blive enige om instruksens lovlighed, løses eventuelle tvister herom i overensstemmelse med punkt 14.2.

# Fortrolighed

1. Databehandleren må kun give adgang til personoplysninger, som behandles på den dataansvarliges vegne, til personer, som er underlagt databehandlerens instruktionsbeføjelser, som har forpligtet sig til fortrolighed eller er underlagt en passende lovbestemt tavshedspligt, og kun i det nødvendige omfang. Listen af personer, som har fået tildelt adgang, skal løbende gennemgås. På baggrund af denne gennemgang kan adgangen til personoplysninger lukkes, hvis adgangen ikke længere er nødvendig, og personoplysningerne skal herefter ikke længere være tilgængelige for disse personer.
2. Databehandleren skal efter anmodning fra den dataansvarlige kunne påvise, at de pågældende personer, som er underlagt databehandlerens instruktionsbeføjelser, er underlagt ovennævnte tavshedspligt.

# Behandlingssikkerhed

1. Databeskyttelsesforordningens artikel 32 (for Forsvarsministeriets Auditørkorps, retshåndhævelseslovens § 27) fastslår, at den dataansvarlige og databehandleren, under hensyntagen til det aktuelle tekniske niveau, implementeringsomkostningerne og den pågældende behandlings karakter, omfang, sammenhæng og formål samt risiciene af varierende sandsynlighed og alvor for fysiske personers rettigheder og frihedsrettigheder, gennemfører passende tekniske og organisatoriske foranstaltninger for at sikre et beskyttelsesniveau, der passer til disse risici.

Den dataansvarlige skal vurdere risiciene for fysiske personers rettigheder og frihedsrettigheder som behandlingen udgør og gennemføre foranstaltninger for at imødegå disse risici. Afhængig af deres relevans kan det omfatte:

* 1. Pseudonymisering og kryptering af personoplysninger
	2. evne til at sikre vedvarende fortrolighed, integritet, tilgængelighed og robusthed af behandlingssystemer og -tjenester
	3. evne til rettidigt at genoprette tilgængeligheden af og adgangen til personoplysninger i tilfælde af en fysisk eller teknisk hændelse
	4. en procedure for regelmæssig afprøvning, vurdering og evaluering af effektiviteten af de tekniske og organisatoriske foranstaltninger til sikring af behandlingssikkerhed.
1. Efter forordningens artikel 32 skal databehandleren – uafhængigt af den dataansvarlige – også vurdere risiciene for fysiske personers rettigheder som behandlingen udgør og gennemføre foranstaltninger for at imødegå disse risici. Med henblik på denne vurdering skal den dataansvarlige stille den nødvendige information til rådighed for databehandleren som gør vedkommende i stand til at identificere og vurdere sådanne risici.
2. Derudover skal databehandleren bistå den dataansvarlige med vedkommendes overholdelse af dataansvarliges forpligtelse efter forordningens artikel 32, ved bl.a. at stille den nødvendige information til rådighed for den dataansvarlige vedrørende de tekniske og organisatoriske sikkerhedsforanstaltninger, som databehandleren allerede har gennemført i henhold til forordningens artikel 32, og al anden information, der er nødvendig for den dataansvarliges overholdelse af sin forpligtelse efter forordningens artikel 32.

Hvis imødegåelse af de identificerede risici – efter den dataansvarliges vurdering – kræver gennemførelse af yderligere foranstaltninger end de foranstaltninger, som databehandleren allerede har gennemført, skal den dataansvarlige angive de yderligere foranstaltninger, der skal gennemføres, i punkt 17.

1. Såfremt databehandleren bliver opmærksom på, at de af den dataansvarlige krævede foranstaltninger ikke er tilstrækkelige eller passende, skal databehandleren straks efter databehandlerens kendskab hertil underrette den dataansvarlige part herom samt bistå i forhold til hjælp af passende tekniske og organisatoriske foranstaltninger.

# Anvendelse af underdatabehandlere

1. Databehandleren skal opfylde de betingelser, der er omhandlet i databeskyttelsesforordningens artikel 28, stk. 2, og stk. 4, for at gøre brug af en anden databehandler (en underdatabehandler).
2. Databehandleren må således ikke gøre brug af en underdatabehandler til opfyldelse af disse Bestemmelser uden generel skriftlig godkendelse fra den dataansvarlige.
3. Databehandleren har den dataansvarliges generelle godkendelse til brug af underdatabehandlere. Databehandleren skal skriftligt underrette den dataansvarlige om eventuelle planlagte ændringer vedrørende tilføjelse eller udskiftning af underdatabehandlere med et varsel fastlagt i punkt 16.1. og derved give den dataansvarlige mulighed for at gøre indsigelse mod sådanne ændringer inden brugen af de(n) omhandlede underdatabehandler(e). Længere varsel for underretning i forbindelse med specifikke behandlingsaktiviteter kan angives under punkt 16. Listen over underdatabehandlere, som den dataansvarlige allerede har godkendt, fremgår af punkt 16.

1. Når databehandleren gør brug af en underdatabehandler i forbindelse med udførelse af specifikke behandlingsaktiviteter på vegne af den dataansvarlige, skal databehandleren, gennem en kontrakt eller andet retligt dokument i henhold til EU-retten eller medlemsstaternes nationale ret, pålægge underdatabehandleren de samme databeskyttelsesforpligtelser som dem, der fremgår af disse Bestemmelser, hvorved der navnlig stilles de fornødne garantier for, at underdatabehandleren vil gennemføre de tekniske og organisatoriske foranstaltninger på en sådan måde, at behandlingen overholder kravene i disse Bestemmelser og databeskyttelsesforordningen.

Databehandleren er derfor ansvarlig for at kræve, at underdatabehandleren som minimum overholder databehandlerens forpligtelser efter disse Bestemmelser og databeskyttelsesforordningen.

1. Underdatabehandleraftale(r) og eventuelle senere ændringer hertil sendes – efter den dataansvarliges anmodning herom – i kopi til den dataansvarlige, som herigennem har mulighed for at sikre sig, at tilsvarende databeskyttelsesforpligtelser som følger af disse Bestemmelser er pålagt underdatabehandleren. Bestemmelser om kommercielle vilkår, som ikke påvirker det databeskyttelsesretlige indhold af underdatabehandleraftalen, skal ikke sendes til den dataansvarlige.

1. Hvis underdatabehandleren ikke opfylder sine databeskyttelsesforpligtelser, forbliver databehandleren fuldt ansvarlig over for den dataansvarlige for opfyldelsen af underdatabehandlerens forpligtelser. Dette påvirker ikke de registreredes rettigheder, der følger af databeskyttelsesforordningen, herunder særligt forordningens artikel 79 og 82, over for den dataansvarlige og databehandleren, herunder underdatabehandleren.

# Overførsel til tredjelande eller internationale organisationer

1. Enhver overførsel af personoplysninger til tredjelande eller internationale organisationer må kun foretages af databehandleren på baggrund af dokumenteret instruks herom fra den dataansvarlige og skal altid ske i overensstemmelse med databeskyttelsesforordningens kapitel V.
2. Hvis overførsel af personoplysninger til tredjelande eller internationale organisationer, som databehandleren ikke er blevet instrueret i at foretage af den dataansvarlige, kræves i henhold til EU-ret eller medlemsstaternes nationale ret, som databehandleren er underlagt, skal databehandleren underrette den dataansvarlige om dette retlige krav inden behandling, medmindre den pågældende ret forbyder en sådan underretning af hensyn til vigtige samfundsmæssige interesser.
3. For eventuelle personoplysninger omfattet af retshåndhævelsesloven gælder, jf. retshåndhævelseslovens § 32, særlige regler om overførsel til tredjelande, herunder navnlig § 32, stk. 2, modsætningsvist, hvorefter disse personoplysninger ikke må overføres til en databehandler i et tredjeland. Under særlige vilkår kan oplysningerne overføres til en dataansvarlig i et tredjeland eller en international organisation.
4. Uden dokumenteret instruks fra den dataansvarlige kan databehandleren således ikke inden for rammerne af disse bestemmelser:
	1. overføre personoplysninger til en dataansvarlig eller databehandler i et tredjeland eller en international organisation
	2. overlade behandling af personoplysninger til en underdatabehandler i et tredjeland
	3. behandle personoplysningerne i et tredjeland
5. Den dataansvarliges instruks vedrørende overførsel af personoplysninger til et tredjeland, herunder det eventuelle overførselsgrundlag i databeskyttelsesforordningens kapitel V, som overførslen er baseret på, skal angives under 17.6.
6. Disse Bestemmelser skal ikke forveksles med standardkontraktsbestemmelser som omhandlet i databeskyttelsesforordningens artikel 46, stk. 2, litra c og d, og disse Bestemmelser kan ikke udgøre et grundlag for overførsel af personoplysninger som omhandlet i databeskyttelsesforordningens kapitel V.

# Bistand til den dataansvarlige

1. Databehandleren bistår, under hensyntagen til behandlingens karakter, så vidt muligt den dataansvarlige ved hjælp af passende tekniske og organisatoriske foranstaltninger med opfyldelse af den dataansvarliges forpligtelse til at besvare anmodninger om udøvelsen af de registreredes rettigheder som fastlagt i databeskyttelsesforordningens kapitel III (for Forsvarsministeriets Auditørkorps, retshåndhævelseslovens afsnit III).

Dette indebærer, at databehandleren så vidt muligt skal bistå den dataansvarlige i forbindelse med, at den dataansvarlige skal sikre overholdelsen af:

* 1. oplysningspligten ved indsamling af personoplysninger hos den registrerede
	2. oplysningspligten, hvis personoplysninger ikke er indsamlet hos den registrerede
	3. indsigtsretten
	4. retten til berigtigelse
	5. retten til sletning (”retten til at blive glemt”)
	6. retten til begrænsning af behandling
	7. underretningspligten i forbindelse med berigtigelse eller sletning af personoplysninger eller begrænsning af behandling
	8. retten til dataportabilitet
	9. retten til indsigelse
	10. retten til ikke at være genstand for en afgørelse, der alene er baseret på automatisk behandling, herunder profilering
1. I tillæg til databehandlerens forpligtelse til at bistå den dataansvarlige i henhold til Bestemmelse 6.3., bistår databehandleren endvidere, under hensyntagen til behandlingens karakter og de oplysninger, der er tilgængelige for databehandleren, den dataansvarlige med:
2. den dataansvarliges forpligtelse til uden unødig forsinkelse og om muligt senest 24 timer, efter at denne er blevet bekendt med det, at anmelde brud på persondatasikkerheden til Datatilsynet, medmindre at det er usandsynligt, at bruddet på persondatasikkerheden indebærer en risiko for fysiske personers rettigheder eller frihedsrettigheder
3. den dataansvarliges forpligtelse til uden unødig forsinkelse at underrette den registrerede om brud på persondatasikkerheden, når bruddet sandsynligvis vil medføre en høj risiko for fysiske personers rettigheder og frihedsrettigheder
4. den dataansvarliges forpligtelse til forud for behandlingen at foretage en analyse af de påtænkte behandlingsaktiviteters konsekvenser for beskyttelse af personoplysninger (en konsekvensanalyse)
5. den dataansvarliges forpligtelse til at høre den kompetente tilsynsmyndighed, Datatilsynet, inden behandling, såfremt en konsekvensanalyse vedrørende databeskyttelse viser, at behandlingen vil føre til høj risiko i mangel af foranstaltninger truffet af den dataansvarlige for at begrænse risikoen.
6. Parterne skal i punkt 17 angive de fornødne tekniske og organisatoriske foranstaltninger, hvormed databehandleren skal bistå den dataansvarlige samt i hvilket omfang og udstrækning. Det gælder for de forpligtelser, der følger af Bestemmelse 9.1. og 9.2.

# Underretning om brud på persondatasikkerheden

1. Databehandleren underretter uden unødig forsinkelse den dataansvarlige efter at være blevet opmærksom på, at der er sket et brud på persondatasikkerheden.
2. Databehandlerens underretning til den dataansvarlige skal ske snarest og senest 24 timer efter, at denne er blevet bekendt med bruddet, sådan at den dataansvarlige kan overholde sin forpligtelse til at anmelde bruddet på persondatasikkerheden til den kompetente tilsynsmyndighed, jf. databeskyttelsesforordningens artikel 33.
3. I overensstemmelse med bestemmelse 9.2.a skal databehandleren bistå den dataansvarlige med at foretage anmeldelse af bruddet til den kompetente tilsynsmyndighed. Det betyder, at databehandleren skal bistå med at tilvejebringe nedenstående information, som ifølge artikel 33, stk. 3, skal fremgå af den dataansvarliges anmeldelse af bruddet til den kompetente tilsynsmyndighed:
	1. karakteren af bruddet på persondatasikkerheden, herunder, hvis det er muligt, kategorierne og det omtrentlige antal berørte registrerede samt kategorierne og det omtrentlige antal berørte registreringer af personoplysninger
	2. de sandsynlige konsekvenser af bruddet på persondatasikkerheden
	3. de foranstaltninger, som den dataansvarlige har truffet eller foreslår truffet for at håndtere bruddet på persondatasikkerheden, herunder, hvis det er relevant, foranstaltninger for at begrænse dets mulige skadevirkninger.
4. Parterne skal i punkt 18 angive den information, som databehandleren skal tilvejebringe i forbindelse med sin bistand til den dataansvarlige i dennes forpligtelse til at anmelde brud på persondatasikkerheden til den kompetente tilsynsmyndighed.
5. Hvis bruddet på persondatasikkerheden sker hos en underdatabehandler, skal databehandleren sikre, at underdatabehandleren giver den samme information som nævnt i punkt 3.
6. Databehandleren må ikke hverken offentligt eller til tredjepart kommunikere et sikkerhedsbrud uden forudgående skriftlig aftale med den dataansvarlige om indholdet af en sådan kommunikation, medmindre databehandleren har en retlig forpligtelse hertil.

# Sletning og returnering af oplysninger

1. Ved ophør af tjenesterne vedrørende behandling forpligtes databehandleren til, efter den dataansvarliges valg, jf. punkt 17.4, at slette eller tilbagelevere alle personoplysninger til dataansvarlige, medmindre EU-ret eller national ret foreskriver opbevaring af personoplysningerne. Sletning skal ske på en måde, hvor det ikke er muligt at genskabe oplysningerne.

# Revision, herunder inspektion

1. Databehandleren stiller alle oplysninger, der er nødvendige for at påvise overholdelsen af databeskyttelsesforordningens artikel 28 og disse bestemmelser, til rådighed for den dataansvarlige og giver mulighed for og bidrager til revisioner, herunder inspektioner, der foretages af den dataansvarlige eller en anden revisor, som er bemyndiget af den dataansvarlige.
2. Den nærmere procedure for den dataansvarliges tilsyn med databehandleren fremgår af punkt 17.
3. Databehandleren er forpligtet til at give tilsynsmyndigheder, som efter gældende lovgivningen har adgang til den dataansvarliges eller databehandlerens faciliteter, eller repræsentanter, der optræder på tilsynsmyndighedens vegne, adgang til databehandlerens fysiske faciliteter mod behørig legitimation.

# Forrang og tvister

1. I tilfælde af uoverensstemmelse mellem bestemmelserne i databehandleraftalen og bestemmelserne i hovedaftalen eller andre skriftlige eller mundtlige aftaler indgået mellem parterne vedrørende behandling af persondata, skal bestemmelserne i databehandleraftalen have forrang, medmindre strengere krav til behandlingssikkerheden er fastsat i Rammeaftalen, Rammeaftalens bilag eller anden aftale mellem parterne.
2. Såfremt der opstår en tvist mellem parterne i anledning af databehandleraftalen, skal parterne loyalt søge at løse tvisten og indlede forhandlinger med henblik på at håndtere denne. Såfremt tvisten ikke kan løses mellem parterne, skal tvisten eskaleres via de sædvanlige kanaler inden for ministerområdet.

# Ikrafttræden og ophør

1. Bestemmelserne træder i kraft på datoen for begge parters underskrift heraf.
2. Begge parter kan kræve bestemmelserne genforhandlet, hvis lovændringer eller uhensigtsmæssigheder i bestemmelserne giver anledning hertil.
3. Bestemmelserne er gældende, så længe tjenesten vedrørende behandling af personoplysninger varer. I denne periode kan bestemmelserne ikke opsiges, medmindre andre bestemmelser, der regulerer levering af tjenesten vedrørende behandling af personoplysninger, aftales mellem parterne.
4. Hvis levering af tjenesterne vedrørende behandling af personoplysninger ophører, og personoplysningerne er slettet eller returneret til den dataansvarlige i overensstemmelse med bestemmelse 11.1 og punkt 17.4, kan bestemmelserne opsiges med skriftlig varsel af begge parter.

# Kontaktpersoner hos dataansvarlige og databehandleren

1. Parterne kan kontakte hinanden via de ved kontraktstart udvekslede kontaktpersoner.
2. Parterne er forpligtet til løbende at orientere hinanden om ændringer vedrørende kontaktpersoner.

# Formålet med databehandlerens behandling af person-oplysninger på vegne af den dataansvarlige

Formålet med behandlingen af personoplysningerne er at opsætte, drifte, vedligeholde sikringsanlæg (ADK, TVO, AIA, ABA, SALTO etc.), som installeres på Forsvarets sikkerhedsnet og underliggende servere.

## Databehandlerens behandling af personoplysninger på vegne af den dataansvarlige drejer sig primært om (karakteren af behandlingen)

Behandlingen af personoplysninger sker navnlig med henblik på at registrere, organisere, systematisere, tilpasse, ændre, genfinde, søge og slette personoplysninger.

## Behandlingen omfatter følgende typer af personoplysninger om de registrerede

Følgende typer af personoplysninger vil blive behandlet af databehandleren:

* Almindelige personoplysninger
	+ Almindelige identifikationsoplysninger, herunder navnlig navn, e-mailadresse og telefonnummer
	+ Bruger-ID/MA-nummer
	+ Type af og tidspunkt for adgang til det Forsvarets område
	+ Lokationsdata (hvor der gives adgang, eller hvor en alarm aktiveres)
	+ Videooptagelser og billeder (TVO)
	+ Til- og frakobling af anlæg
* Følsomme personoplysninger og personoplysninger om strafbare forhold
	+ I form af videooptagelser og billeder

## Behandlingen omfatter følgende kategorier af registrerede

Medarbejdere, entreprenører og andre godkendte besøgende på Forsvarsministeriets koncerns lokaliteter.

## Databehandlerens behandling af personoplysninger på vegne af den dataansvarlige kan påbegyndes efter disse bestemmelsers ikrafttræden. Behandlingen har følgende varighed

Behandlingen er ikke tidsbegrænset og varer, indtil aftalen opsiges eller ophæves af en af parterne.

# Underdatabehandlere

## Godkendte underdatabehandlere

1. Ved Rammeaftalens implementering skal Entreprenøren fremlægge en liste over forventede Underentreprenører. Parterne skal i den forbindelse også fremlægge en oversigt over underdatabehandlere.
2. Parterne er forpligtet til løbende at orientere hinanden om ændringer vedrørende underdatabehandlere.

Databehandleren har den dataansvarliges generelle godkendelse til at gøre brug af underdatabehandlere. Databehandleren skal dog underrette den dataansvarlige part om eventuelle planlagte ændringer vedrørende tilføjelse eller erstatning af underdatabehandlere og derved give den dataansvarlige mulighed for at gøre indsigelse mod sådanne ændringer. En sådan underretning skal være den dataansvarlige i hænde minimum 30 kalenderdage, før anvendelsen eller ændringen skal træde i kraft. Såfremt den dataansvarlige har indsigelser mod ændringerne, skal den dataansvarlige myndighed give meddelelse herom til databehandleren inden 15 kalenderdage efter modtagelsen af underretningen. Den dataansvarlige part kan alene gøre indsigelse, såfremt den dataansvarlige part har rimelige, konkrete årsager hertil.

## Varsel for godkendelse af underdatabehandlere

Varslingsperioden for godkendte databehandlere er 30 kalenderdage.

# Instruks vedrørende behandling af personoplysninger

## Behandlingens genstand/instruks

Databehandlerens behandling af personoplysninger på vegne af den dataansvarlige sker ved, at databehandleren udfører følgende:

1. Behandling af personoplysninger, som er nødvendig i forbindelse med etablering, support, vedligehold og drift af såvel de tekniske sikringsanlæg og den bagvedliggende software.
2. Oprettelse af logs og søgning i logs.
3. Oprettelse og nedlæggelse af brugere i systemet.

## Behandlingssikkerhed

Databehandleren er berettiget og forpligtet til at træffe beslutninger om, hvilke tekniske og organisatoriske sikkerhedsforanstaltninger der skal anvendes for at skabe det nødvendige (og aftalte) sikkerhedsniveau omkring oplysningerne.

Databehandleren skal dog – i alle tilfælde og som minimum – gennemføre følgende foranstaltninger, som er aftalt med den dataansvarlige (på baggrund af den risikovurdering, den dataansvarlige har foretaget):

De foranstaltninger som databehandleren skal implementere følger af Rammeaftalens bilag 4 (Informationssikkerhed).

## Bistand til den dataansvarlige

Databehandleren skal uden unødig forsinkelse, efter at være blevet opmærksom herpå, skriftligt underrette den dataansvarlige om enhver anmodning rettet til databehandleren eller dennes underdatabehandlere fra en registreret om udøvelse af dennes rettigheder i henhold til gældende databeskyttelsesret. Databehandleren er ikke berettiget til at besvare anmodninger fra en registreret vedrørende udøvelse af dennes rettigheder i henhold til gældende databeskyttelsesret. Databehandleren skal på anmodning fra den dataansvarlige hjælpe med at opfylde den relevante dataansvarliges forpligtelser i forhold til de registreredes rettigheder i henhold til gældende databeskyttelsesret.

Databehandlerens bistand ifm. de dataansvarliges forpligtelser efter databeskyttelsesforordningens artikel 33 og 34 sker ved, at databehandleren indgiver de oplysninger, der følger af punkt 18, til den dataansvarlige inden for den frist, der følger af punkt 9 og 10. Databehandleren skal efterfølgende bistå de dataansvarlige ved på anmodning at stille de oplysninger til rådighed, som er er nødvendige for, at de dataansvarlige kan foretage anmeldelse af brud på persondatasikkerheden til Datatilsynet eller som er nødvendige for, at de dataansvarlige kan underrette den registrerede herom.

Såfremt den dataansvarlige vurderer, at behandlingen sandsynligvis vil indebære en høj risiko for de registreredes rettigheder og frihedsrettigheder, skal databehandleren på anmodning fra den dataansvarlige bistå ifm. den dataansvarliges forpligtelser[[2]](#footnote-2) ved at indgive de oplysninger til den dataansvarlige, der er nødvendige for, at der kan foretages en konsekvensanalyse[[3]](#footnote-3) og foretage en forudgående høring af Datatilsynet

## Opbevaringsperiode/sletterutine

Personoplysninger behandles indtil aftalen opsiges, hvorefter eventuelle personoplysninger slettes eller tilbageleveres.

## Lokalitet for behandling

Behandling af de af bestemmelserne omfattede personoplysninger kan ikke uden den dataansvarliges forudgående skriftlige godkendelse ske på andre lokaliteter end følgende:

* Forsvarsministeriets koncerns lokaliteter i Danmark.

## Instruks vedrørende overførsel af personoplysninger til tredjelande

Hvis den dataansvarlige ikke i disse bestemmelser eller efterfølgende giver en dokumenteret instruks vedrørende overførsels af personoplysninger til et tredjeland, er databehandleren ikke berettiget til inden for rammerne af disse bestemmelser at foretage sådanne overførsler.

## Procedurer for den dataansvarliges revisioner, herunder inspektioner, med behandlingen af personoplysninger, som er overladt til databehandleren

Den dataansvarlige myndighed har til enhver tid mulighed for uden varsel at få adgang til fysiske lokaliteter og behandlingssystemer, hvori der behandles personoplysninger for de dataansvarlige ved databehandleren.

Eventuelle krav om eksterne revisioner, herunder typen af revisionserklæringer, fastsættes af den dataansvarlige myndighed efter nærmere aftale med databehandleren, herunder eventuelt vedrørende økonomi. Såfremt der skal indhentes en revisionserklæring sendes denne snarest muligt efter indhentelsen til den dataansvarlige myndighed til videre foranstaltning.

Den dataansvarlige myndighed eller en repræsentant for den dataansvarlige myndighed har herudover adgang til at føre tilsyn, herunder fysisk tilsyn, hos databehandleren eller der, hvor databehandling finder sted, når der efter den dataansvarliges vurdering opstår et behov herfor. Den dataansvarlige myndigheds eventuelle udgifter i forbindelse med et fysisk tilsyn afholdes af den dataansvarlige myndighed selv. Databehandleren er dog forpligtet til at afsætte de ressourcer (hovedsageligt den tid), der er nødvendig for, at den dataansvarlige myndighed kan gennemføre sit tilsyn.

## Procedurer for revisioner, herunder inspektioner, med behandling af personoplysninger, som er overladt til underdatabehandlere

Databehandleren træffer som udgangspunkt valg om, hvordan revision af underdatabehandlerens overholdelse af databeskyttelsesforordningen, databeskyttelsesbestemmelser i anden EU-ret eller medlemsstaternes nationale ret og underdatabehandleraftalen foretages, herunder hvilken eventuel type af revisionserklæring og/eller inspektionsrapport, der indhentes.

Såfremt databehandleren konkret vurderer, at der ikke er behov for indhentning af en revisionserklæring og/eller inspektionsrapport, skal databehandleren skriftligt dokumentere denne vurdering, og hvilken kontrol der udøves med den pågældende underdatabehandler. Dokumentationen herfor fremsendes til den dataansvarlige part inden indgåelse af databehandleraftalen.

Databehandleren er forpligtet til i sin aftale med underdatabehandler at sikre, at databehandleren, eller en repræsentant for databehandleren, har adgang til at føre tilsyn, herunder fysisk tilsyn, hos underdatabehandleren eller der hvor databehandlingen finder sted, når der efter databehandlerens (eller den forretningsansvarlige myndigheds) vurdering opstår et behov herfor.

Dokumentation for de afholdte tilsyn sendes snarest muligt til orientering hos den dataansvarlige.

Den dataansvarlige kan – hvis det findes nødvendigt – vælge at initiere og deltage på en fysisk inspektion hos underdatabehandleren. Dette kan blive aktuelt, såfremt dataansvarlige vurderer, at databehandlerens tilsyn med underdatabehandleren ikke har givet den dataansvarlige tilstrækkelig sikkerhed for, at behandlingen hos underdatabehandleren sker i overensstemmelse med denne databehandleraftale.

Den dataansvarliges eventuelle deltagelse i et tilsyn hos underdatabehandleren ændrer ikke ved, at databehandleren også herefter har det fulde ansvar for underdatabehandlerens overholdelse af databeskyttelseslovgivningen og denne databehandleraftale.

Databehandlerens og underdatabehandleres eventuelle udgifter i forbindelse med afholdelse af et fysisk tilsyn/en inspektion hos underdatabehandleren er den forretningsansvarlige myndighed uvedkommende – uanset at den forretningsansvarlige myndighed har initieret og eventuelt deltaget på et sådant tilsyn.”

# Underretning om brud på datasikkerheden

## Underretning om brud på datasikkerheden

Dette afsnit beskriver en generel proces for håndtering af databrud i forbindelse med behandling af data i [SYSTEMNAVN]. I konkrete situationer vil processen helt naturligt skulle tilpasses de givne omstændigheder.

Brud på persondatasikkerheden defineres, jf. FMNBST 280-2, således:

*Et brud på persondatasikkerheden defineres som et brud på sikkerheden, der fører* *til hændelig eller ulovlig tilintetgørelse, tab, ændring, uautoriseret videregivelse af* *eller adgang til personoplysninger, der er transmitteret, opbevaret eller på anden* *måde behandlet.*

Formålet med processen og procesbeskrivelsen er at kunne håndtere det nødvendige procesforløb således, at kravene til processen jf. persondataforordningen kan overholdes og processen kan afsluttes struktureret, og at relevante interessenter orienteres inden for givne tidsfrister.

Udgangspunktet for processen er, at der ved databehandleren eller dennes underdatabehandlere iagttages et brud på persondatasikkerheden. Dette brud skal registreres ved

anvendelse af følgende skema og indsendes af databehandleren til den forretningsansvarlige myndighed:

|  |  |
| --- | --- |
| Dato og tid:  | Brud på persondatasikkerheden blev konstateret den [dato], klokken [klokkeslæt]. |
| Omstændighederne ved bruddet på datasikkerheden: | Bruddet skyldes [omstændighederne ved bruddet på datasikkerheden]. |
| Karakteren/arten af bruddet: | På nuværende tidspunkt bemærkes det, at *[Indsæt information om karakteren/arten af bruddet. Såfremt det er muligt at fastslå følgende:* *1) Kategorier og det omtrentlige antal registrerede impliceret;* *2) Kategorier og det omtrentlige antal persondataoplysninger impliceret.]*  |
| Andre oplysninger: | På nuværende tidspunkt bemærkes det, at *[Angiv andre oplysninger om bruddet på datasikkerheden, der kan være brugbare for den dataansvarliges vurdering af indvirkningen af bruddet].* |
| Handlinger truffet: | Af hensyn til at begrænse omfanget af og konsekvenserne ved bruddet, har vi indtil videre *[foranstaltninger truffet af [databehandlerens navn] for at imødegå bruddet på persondatasikkerheden, herunder foranstaltninger truffet for at begrænse eventuelle skadevirkninger].* |
| Kontaktperson hos Databehandleren: | *[Kontaktoplysninger, herunder information på databehandlerens eventuelle DPO].* |

1. Henvisninger til ”medlemsstat” i disse bestemmelse skal forstås som en henvisning til ”EØS medlemsstater”. [↑](#footnote-ref-1)
2. Jf. databeskyttelsesforordningens artikel 35 og 36. [↑](#footnote-ref-2)
3. Jf. databeskyttelsesforordningens artikel 35. [↑](#footnote-ref-3)